projecte-aina/catalan_government_crawling huggingface dataset:
L'Acord GOV/181/2009, de 3 de novembre, va aprovar el calendari d'aplicació de la Llei 12/2009, del 10 de juliol, d'educació, que d'acord amb la seva disposició addicional primera ha d'abastar un període de vuit anys, és a dir, fins al 16 de juliol de 2017.
A partir de l'entrada en vigor de la Llei, se'n va iniciar el desplegament reglamentari, en diferents àmbits, d'acord amb el calendari aprovat pel Govern.
Així, es va establir la regulació del mapa escolar, de l'Agència d'Avaluació i Prospectiva de l'Educació, de l'autonomia dels centres educatius, de la direcció dels centres educatius públics i del personal directiu professional docent.
Malgrat això, el posterior context pressupostari i financer ha exigit l'adopció de mesures restrictives en l'execució de la despesa per tal d'assegurar els objectius d'estabilitat pressupostària, que han afectat el calendari d'aplicació de la Llei 12/2009, del 10 de juliol.
Així, mitjançant el Decret 294/2011, de 8 de març, s'ha suspès l'activitat de l'Agència d'Avaluació i Prospectiva de l'Educació i la constitució del seu Consell Rector, i també s'ha ajornat l'aprovació dels estatuts de l'Institut Superior de les Arts prevista a la disposició transitòria vuitena de la Llei 12/2009, del 10 de juliol, modificada per l'article.
103 de la Llei 11/2011, del 29 de desembre, de reestructuració del sector públic per agilitar l'activitat administrativa.
Atesa la necessitat de continuar amb les polítiques de racionalització i ajust de la despesa, per garantir el compliment dels objectius d'estabilitat pressupostària, que repercuteixen en una contenció de la despesa dels departaments de l'Administració de la Generalitat, així com per possibilitar noves previsions de desenvolupament normatiu no incloses en el calendari inicial que permetin adequar-se a les noves realitats, cal actualitzar el calendari de desplegament de la Llei 12/2009, del 10 de juliol, dins el termini previst a la disposició addicional primera de la Llei.
Per tot això, a proposta de la consellera d'Ensenyament, el Govern
-1 Actualitzar, d'acord amb les noves realitats, el calendari de desplegament de la Llei 12/2009, del 10 de juliol, d'educació, aprovat per Acord GOV/181/2009, de 3 de novembre, en el sentit d'establir que el seu compliment es dugui a terme de forma gradual en la mesura que les disponibilitats pressupostàries ho permetin i, en qualsevol cas, en el termini màxim de vuit anys establert a la disposició addicional primera de la Llei 12/2009, del 10 de juliol, fins al 16 de juliol de 2017.
-2 Donar publicitat d'aquest Acord al Diari Oficial de la Generalitat de Catalunya.
Mitjançant el Decret 21/1999, de 9 de febrer, es va crear el Consell Català de Formació Professional, com a òrgan de consulta i assessorament del Govern de la Generalitat, amb caràcter no vinculant, amb la participació de les organitzacions empresarials, sindicals i entitats públiques implicades, respecte de tota la formació professional, reglada i no reglada.
Al capdavant del Consell es preveu la figura de la Presidència que, d'acord amb l'article 2 d'aquest Decret, correspon, per rotació anual, als consellers d'Ensenyament i d'Empresa i Ocupació.
El Decret 297/2011, de 22 de març, de reestructuració del Departament d'Ensenyament, va procedir a modificar l'article 2 del Decret abans esmentat, en el sentit de preveure que la Presidència pot assumir-la també la persona en qui deleguin de manera conjunta els dos departaments implicats, qui també assumirà la Presidència de la Comissió del Sistema de Formació i Qualificació Professional.
El Govern va adoptar l'Acord el dia 8 de març de 2011, pel qual s'impulsa la definició i la posada en marxa d'un nou model d'orientació, capacitació i formació professional.
Aquest Acord pretén l'impuls d'aquest nou model que aporti una millor i més ràpida resposta als reptes de futur i que esdevingui un element clau per facilitar la recuperació econòmica i per millorar l'ocupabilitat de les persones i la competitivitat de les empreses, i un dels àmbits d'actuació en què s'ha d'intervenir és en l'establiment dels òrgans de coordinació necessaris en l'àmbit de la formació professional, de manera que es garanteixi la participació dels departaments implicats i la dels agents socials en aquesta matèria.
És voluntat del Govern impulsar el desenvolupament d'aquest nou model d'orientació, capacitació i formació professional, raó per la qual es considera necessari modificar el Decret 21/1999, de 9 de febrer, en el sentit de preveure, en el cas de delegar la Presidència, la manera de fer efectiu el nomenament i preveure'n el rang.
Per això, a proposta conjunta de la consellera d'Ensenyament i del conseller d'Empresa i Ocupació,
Es modifica el primer paràgraf de l'article 2 del Decret 21/1999, de 9 de febrer, de creació del Consell Català de Formació Professional, que queda redactat de la manera següent:
"Presidència, objectius i funcions
"El Consell Català de Formació Professional estarà presidit alternativament, per rotació anual, pels consellers o conselleres dels departaments d'Ensenyament i d'Empresa i Ocupació de la Generalitat de Catalunya, o per la persona a qui proposin conjuntament delegar la Presidència, la qual també assumirà la Presidència de la Comissió del Sistema de Formació i Qualificació Professional.
"En el cas de delegació, la Presidència del Consell Català de Formació Professional té rang assimilat a secretari/ària general, i el nomenament correspon al Govern."
Es deroga la disposició addicional tercera del Decret 297/2011, de 22 de març, de reestructuració del Departament d'Ensenyament.
Disposició addicional 1 - Disposició addicional 6
Nomenament dels òrgans de govern en determinats casos
Estructura d'organització i gestió en centres específics
Composició inicial del consell escolar del centre
Nomenament i cessament dels òrgans unipersonals de govern dels col·legis d'educació infantil i primària de titularitat pública diferent del Departament d'Ensenyament
Retribucions complementàries dels òrgans unipersonals
Col·legis d'educació primària i artística
Disposició transitòria 1 - Disposició transitòria 5
Transformació en col·legis d'educació infantil i primària.
Impartició dels ensenyaments que s ́extingeixen
Adaptació de les zones escolars rurals
Renovació parcial dels membres del Consell escolar del centre
Disposició derogatòria 1 - Disposició derogatòria 2
Reglament orgànic dels centres docents públics que imparteixen educació infantil i primària
Dels col·legis d'educació infantil i primària
Ensenyaments que s'imparteixen en els col·legis d'educació infantil i primària
Creació, supressió i modificació dels col·legis d'educació infantil i primària del Departament d'Ensenyament
Creació, modificació i supressió dels col·legis d'educació infantil i primària de titularitat d'altres poders públics
Tipologia dels col·legis d'educació infantil i primària
Denominació específica dels col·legis d'educació infantil iprimària
Els projectes educatiu, curricular i la programació general
La programació general del col·legi
Finalitats de l'estructura d'organització i gestió
L'estructura d'organització i de gestió dels col·legisd'educació infantil i primària
Els òrgans unipersonals de govern
Competències del cap de residència
Òrgans unipersonals de govern dels col·legis d'estructura cíclica
Òrgans unipersonals de govern dels col·legis d'estructura unitària
Substitució del cap d'estudis, del secretari o del cap de residència
Condicions i requisits per exercir el càrrec de director i els altres càrrecs corresponents a la resta d'òrgans unipersonals de govern dels col·legis d'educació infantil i primària
Convocatòria del procés electoral per escollir director
Presentació de candidatures per a escollir el director delcol·legi
L'elecció del director del col·legi
Designació del cap d'estudis, del cap de residència i del secretari, quan correspongui
Notificació al Departament d'Ensenyament
Nomenament i cessament del cap d'estudis, del cap de residència i del secretari
Els òrgans col·legiats de govern
Composició del consell escolar del centre
Procediment d'elecció dels membres del consell escolar del centre
Funcionament del consell escolar del centre
Comissions específiques del consell escolar del centre
Normes generals de funcionament dels òrgans col·legiats de govern
Nomenament i cessament dels coordinadors de cicle
Altres òrgans unipersonals de coordinació
Nomenament i cessament dels mestres tutors
Creació, supressió i modificació de les zones escolarsrurals
Denominació de les zones escolars rurals
Els projectes educatius, curricular, la programació general i el Reglament de règim interior
ORDRE de 12 de febrer de 1986, per la qual es crea la Comissió Departamental del Pla d'Experimentació de la Reforma del Cicle Superior d'Educació General Bàsica i d'Ensenyament Secundari.
ORDRE de 4 de març de 1985, per la qual s'aproven, amb caràcter experimental, els programes del segon cicle de la formació permanent d'adults a nivell d'E.G.B. i se'n crea la comissió de seguiment.
ORDRE de 23 de juliol de 1984, per la qual s'aprova el Pla d'Experimentació de la reforma del Cicle Superior d'E.G.B. i del Primer Cicle d'Ensenyament Secundari i es fan públics els centres de Catalunya que la portaran a terme en fase inicial, durant el curs acadèmic 1984-85.
ORDRE de 25 de maig de 1984, per la qual s'aproven les orientacions i programes d'educació per a la salut a l'escola i s'incorporen al projecte educatiu dels centres d'Educació General Bàsica de Catalunya.
ORDRE de 8 de febrer de 1984, per la qual s'aproven, amb caràcter experimental, els programes del primer cicle de la Formació Permanent d'Adults a nivell d'E.G.B. i es crea la comissió de seguiment.
ORDRE de 4 de maig de 1983, per la qual es crea el Negociat de Gestió Econòmica de Centres Públics dins la Secció de Centres Públics, de la Direcció General d'Ensenyament Primari, i es modifica la denominació del Negociat de Gestió de l'esmentada Secció.
ORDRE de 16 d'agost de 1982, per la qual s'amplia la de 2 de juny de 1982, i es creen dos Negociats dins el Servei de Centres de la Direcció General d'Ensenyament Primari.
ORDRE de 2 de juny de 1981, per la qual s'atribueixen funcions a les Seccions i es creen diversos Negociats a la Direcció General d'Ensenyament Primari.
ORDRE EMC/183/2016, de 4 de juliol, per la qual s'aprova l'adscripció de l'Escola Universitària de la Salut i l'Esport Terres de l'Ebre (EUSES-TE) a la Universitat Rovira i Virgili, i s'implanta el grau en ciències de l'activitat física i de l'esport.
ORDRE ENS/157/2016, de 13 de juny, per la qual s'estableix el currículum del cicle formatiu de grau superior de pròtesis dentals.
ORDRE ENS/150/2016, de 7 de juny, per la qual s'estableix el currículum del cicle formatiu de grau superior de projectes d'obra civil.
ORDRE ECO/342/2015, d'11 de novembre, de creació de l'Escola Superior d'Enginyeries Industrial, Aeroespacial i Audiovisual de Terrassa, de la Universitat Politècnica de Catalunya.
ORDRE ECO/326/2015, de 14 d'octubre, per la qual es dóna conformitat al canvi de titularitat i de denominació de l'Escola Universitària d'Infermeria Creu Roja, centre adscrit a la Universitat Autònoma de Barcelona, que passa a denominar-se Escola Universitària d'Infermeria i Teràpia Ocupacional de Terrassa.
ORDRE ECO/325/2015, de 14 d'octubre, d'implantació dels estudis universitaris oficials de grau en ciències culinàries i gastronòmiques a la Universitat de Barcelona, de caràcter interuniversitari amb la Universitat Politècnica de Catalunya, i de grau en farmàcia a la Universitat Ramon Llull, per al curs 2014-2015.
ORDRE ECO/327/2015, de 14 d'octubre, per la qual s'aprova la desadscripció de l'Escola Universitària de Ciències Socials i de l'Escola Universitària de Ciències de la Salut, de la Universitat Autònoma de Barcelona, i es reconeix la seva integració a la Universitat de Vic – Universitat Central de Catalunya, com a centres universitaris federats.
ORDRE ECO/201/2015, de 26 de juny, per la qual s'implanten i es reconeix la implantació, i se suprimeixen i es reconeix la supressió de diversos estudis oficials de màster universitari a la Universitat Politècnica de Catalunya i a la Universitat Ramon Llull.
ORDRE ECO/202/2015, de 25 de juny, per la qual s'implanten i es reconeix la implantació de diversos programes de doctorat a les universitats públiques i privades del sistema universitari de Catalunya.
ORDRE ECO/32/2015, de 6 de febrer, per la qual s'implanten i es reconeix la implantació de diversos estudis universitaris oficials de grau a la Universitat Politècnica de Catalunya, a la Universitat Rovira i Virgili i a la Universitat de Vic-Universitat Central de Catalunya.
ORDRE ECO/16/2015, de 7 de gener, per la qual s'implanten i es reconeix la implantació de diversos estudis oficials de màster universitari a les universitats públiques i privades de Catalunya.
ORDRE ECO/358/2014, de 20 de novembre, per la qual es reconeixen la revocació de la integració d'ESERP, Escuela Superior Empresarial de Turismo, Márqueting y Gestión, SL, a la Universitat de Vic – Universitat Central de Catalunya, l'adscripció d'ESERP, The Barcelona School of Business and Social Science, a la universitat esmentada i la implantació d'estudis.
Es modifica el primer paràgraf de l'article 2 del Decret 21/1999, de 9 de febrer, de creació del Consell Català de Formació Professional, en el sentit de preveure la delegació de la Presidència del Consell, el qual queda redactat de la manera següent:
Presidència, objectius i funcions
El Consell Català de Formació Professional estarà presidit alternativament, per rotació anual, pels consellers o conselleres dels departaments d'Ensenyament i d'Empresa i Ocupació de la Generalitat de Catalunya, o persona en qui deleguin conjuntament, qui també assumirà la presidència de la Comissió del Sistema de Formació i Qualificació Professional.
El càrrec de membre del Consell Superior d'Avaluació del Sistema Educatiu no pot ser retribuït, tret del càrrec de president, quan s'exerceixi per delegació del/de la conseller/a d'Educació.
Fora d'aquest supòsit, els membres del Consell Superior d'Avaluació del Sistema Educatiu poden percebre dietes i indemnitzacions per assistència a les reunions, d'acord amb la normativa vigent.
El càrrec de membre del Consell Superior d'Avaluació del Sistema Educatiu no pot ser retribuït.
No obstant això, es poden percebre dietes i indemnitzacions per l'assistència a les reunions d'acord amb la normativa vigent.
4.1 En les convocatòries anuals de concurs de mèrits de selecció de directors que es realitzin abans de l'any 2019 no serà requisit estar en possessió de la certificació acreditativa d'haver superat el curs de formació sobre l'exercici de la funció directiva previst a l'article 14.1.d).
4.2 En les convocatòries anuals de concurs de mèrits de selecció de directors que es realitzin abans de l'any 2019, en la primera fase de valoració de mèrits prevista a l'article 17 i a l'annex 2 d'aquest Decret, també tindrà la consideració de mèrit estar en possessió de la certificació acreditativa d'haver superat el curs de formació sobre l'exercici de la funció directiva previst a l'article 14.1.d).
4.3 En les convocatòries anuals realitzades abans de l'any 2019, els candidats i candidates seleccionats mitjançant concurs de mèrits per a l'exercici de la direcció d'un centre que no disposin de cap dels requisits, acreditacions o habilitacions de l'article 14.1.d) i no tinguin l'acreditació de directiu professional docent, hauran de seguir un programa específic de formació previ a la incorporació a l'exercici de la direcció.
També l'hauran de cursar els directors i directores nomenats amb caràcter extraordinari i els nomenats en els centres de nova creació.
Amb caràcter excepcional, en la convocatòria que es realitzi durant el curs 2014-2015, aquest programa específic de formació es podrà realitzar amb posterioritat al nomenament i abans del dia 31 d'octubre de 2015.
Correspon al Departament competent en matèria educativa l'avaluació de l'aprofitament obtingut per a les persones que segueixen aquest programa de formació.
36.1 Els processos d'obtenció de l'acreditació de directiu professional docent han de ser objecte de convocatòria pública del Departament d'Ensenyament en què hi podran participar tots els candidats que compleixin els requisits per fer-ho.
36.6 L'òrgan tècnic de valoració està integrat per tres o més membres titulats superiors designats pel Departament d'Ensenyament.
Els declarats aptes són proposats a la persona titular del Departament d'Ensenyament per tal que aquesta els reconegui la condició de directiu professional docent.
36.8 A més del procediment descrit en els apartats anteriors, el Departament d'Ensenyament obre un termini de sol·licituds en què els directors que hagin complert dos o més períodes de mandat amb avaluació positiva, podran sol·licitar l'acreditació de directiu professional docent d'acord amb el que preveu aquest apartat.
La valoració del candidat la realitzarà l'òrgan o òrgans tècnics constituïts a aquest efecte d'acord amb el que estableix l'apartat 6 d'aquest article.
Aquest procediment d'acreditació es realitzarà en dues fases:
En la primera, els aspirants han de superar una prova de contingut pràctic sobre una situació de fet relacionada amb l'exercici de la direcció que permeti valorar la seva capacitat i habilitats adquirides, en relació amb les competències enumerades a l'apartat 5 d'aquest article.
En la segona fase, els candidats han d'acreditar el perfil de competències professionals a partir de la presentació d'una memòria justificativa de la seva tasca directiva durant els períodes de mandat i, en una entrevista, han de defensar i respondre davant els membres de l'òrgan tècnic les preguntes que hi siguin plantejades.
36.9 En les convocatòries que realitzi el Departament d'Ensenyament a partir de l'any 2019 per a l'obtenció de l'acreditació de directiu professional docent, en qualsevol dels dos procediments esmentats, serà requisit estar en possessió de la certificació acreditativa d'haver superat el curs de formació sobre l'exercici de la funció directiva previst a l'article 14.1.d).
36.1 Els processos d'obtenció de l'acreditació de directiu professional docent han de ser objecte de convocatòria pública del Departament d'Educació en què hi podran participar tots els candidats que compleixin els requisits per fer-ho.
36.6 L'òrgan tècnic de valoració està integrat per tres o més membres titulats superiors designats pel Departament d'Educació.
Els declarats aptes són proposats a la persona titular del Departament d'Educació per tal que aquesta els reconegui la condició de directiu professional docent.
27.1 La formació inicial i permanent per a l'exercici de la direcció s'ha d'encomanar a institucions, públiques o privades de prestigi reconegut, o a les universitats, que han de dissenyar mestratges i altres programes de formació en direcció i gestió de centres educatius públics d'acord amb els principis i prioritats del sistema educatiu.
27.2 Correspon al Departament d'Ensenyament, en col·laboració amb les entitats a les quals s'encomani la formació, la convocatòria, la validació prèvia de continguts i també la validació del procediment i dels criteris d'avaluació de les persones que cursin els mestratges o altres programes de formació en direcció i gestió de centres educatius, que han d'incloure aspectes de desenvolupament del lideratge en aquests contextos.
27.3 L'Administració educativa ha de promoure la participació dels funcionaris docents en programes de formació en la funció directiva de centres educatius públics.
27.4 Correspon al Departament d'Ensenyament la convocatòria de cursos de formació sobre l'exercici de la funció directiva i l'expedició de la certificació acreditativa de la seva superació, als efectes del requisit de formació exigit a l'article 14.1 d).
27.1 La formació inicial i permanent per a l'exercici de la direcció s'ha d'encomanar a institucions, públiques o privades, de prestigi reconegut, o a les universitats, que han de dissenyar mestratges i altres programes de formació en direcció i gestió de centres educatius públics d'acord amb els principis i prioritats del sistema educatiu.
27.2 Correspon al Departament d'Educació, en col·laboració amb les entitats a les quals s'encomani la formació, la convocatòria, la validació prèvia de continguts i també la validació del procediment i dels criteris d'avaluació de les persones que cursin els mestratges o altres programes de formació en direcció i gestió de centres educatius, que han d'incloure aspectes de desenvolupament del lideratge en aquests contextos.
27.3 L'Administració educativa promourà la participació dels funcionaris docents en programes de formació en direcció i gestió de centres educatius públics.
20.1 En centres de nova creació, el director o directora dels serveis territorials del Departament d'Ensenyament o l'òrgan competent del Consorci d'Educació de Barcelona nomena director o directora per un període de quatre anys un funcionari docent.
El nomenament, que s'ha de fer d'acord amb criteris de competència professional i capacitat de lideratge, ha de recaure en un professor o professora que tingui l'acreditació de personal directiu professional docent o en un professor o professora que compleixi els requisits que estableix l'article 14.
20.2 La persona designada per exercir la direcció d'un centre nou ha de presentar, abans de l'acabament del primer trimestre del curs escolar, un projecte de direcció per al període a què s'estén el seu nomenament.
20.3 A l'acabament del mandat de quatre anys, s'ha de convocar concurs de mèrits per a la selecció de la direcció del centre.
20.4 L'exercici de la direcció, amb avaluació positiva, en el primer mandat de quatre anys en centres de nova creació comporta el reconeixement de la funció directiva.
20.1 En centres de nova creació, el director o directora dels serveis territorials del Departament d'Educació o l'òrgan competent del Consorci d'Educació de Barcelona nomena director o directora per un període de quatre anys un funcionari docent.
El nomenament, que s'ha de fer d'acord amb criteris de competència professional i capacitat de lideratge, ha de recaure en un professor o professora que tingui l'acreditació de personal directiu professional docent o, si no, en un professor o professora que compleixi els requisits que estableix l'article 14.
20.2 Si el director o directora nomenat no té reconeguda una experiència d'almenys quatre anys en la funció directiva amb avaluació positiva, abans del nomenament haurà de superar el programa de formació per a la incorporació a l'exercici de la direcció.
20.3 La persona designada per exercir la direcció d'un centre nou ha de presentar, abans de l'acabament del primer trimestre del curs escolar, un projecte de direcció per al període a què s'estén el seu nomenament.
20.4 A l'acabament del mandat de quatre anys, es convocarà concurs de mèrits per a la selecció de la direcció del centre.
20.5 L'exercici de la direcció, amb avaluació positiva, en el primer mandat de quatre anys en centres de nova creació comporta el reconeixement de la funció directiva.